**Joan Mir Mayrata** (s. 1. syyskuuta 1997 Palma de Mallorca) on espanjalainen ratamoottoripyöräilijä ja kauden 2020 MotoGP:n maailmanmestari. Kaudella 2020 hän ajaa MotoGP-luokassa Suzukin tehdastallissa. Mir on voittanut myös Moto3-luokan maailmanmestaruuden kaudella 2017.

Ura
---

Mir kilpaili kaksi kautta Red Bull MotoGP Rookies Cupissa 2013 ja 2014. Ensimmäisellä kaudella hän sijoittui pisteissä yhdeksänneksi ajaen parhaimmillaan toiseksi Silverstonessa. Kaudella 2014 Mir sijoittui loppupisteissä toiseksi häviten mestaruuden voittaneelle Jorge Martínille 57 pisteellä. Mir voitti kolme osakilpailua ja ajoi kuudesti palkintokorokkeelle.

### Moto3

Mir ajoi ensimmäisen kerran Moto3-luokassa kaudella 2015 Leopard Racingin Hondalla korvattuaan loukkaantuneen Hiroki Onon Australian osakilpailussa. Mir sijoittui aika-ajoissa sijalle 18 ja keskeytti osakilpailun kolaroituaan John McPheen kanssa.

Kaudeksi 2016 Mir allekirjoitti sopimuksen samaisen Leopard Racingin kanssa. Hän sai tallikavereikseen Fabio Quartararon ja Andrea Locatellin. Mir ajoi heti tulokaskaudellaan kokonaispisteissä viidenneksi ollen samalla kauden paras tulokaskuljettaja, kun hänen tallikaverit Locatelli ja Quartararo jäivät sijoille yhdeksän ja kolmetoista. Mir onnistui ajamaan kolmesti palkintokorokkeelle Itävallassa, San Marinossa ja päätösosakilpailussa Valenciassa. Itävallassa hän ajoi paalulta voittoon.

Kaudella 2017 Mir jatkoi Leopard Racingillä, joka vaihtoi KTM pyörän takaisin Honda NSF250R malliin. Tällä kertaa hän sai tallikaverikseen Livio Loin. Mir osoittautui kaudella ylivoimaiseksi voitettuaan Moto3 maailmanmestaruuden 93 pisteen erolla toiseksi tulleeseen Romano Fenatiin. Hän varmisti maailmanmestaruuden kolmanneksi viimeisessä osakilpailussa Australiassa. Mir voitti kauden 18 osakilpailusta kymmenen, ajaen 13 kertaa palkintokorokkeelle. Parhaimmillaan hän onnistui voittamaan kolme osakilpailua peräkkäin Saksan, Tšekin ja Itävallan. Mir ajoi kauden aikana vain yhden paalupaikan, jonka hän saavutti kauden toiseksi viimeisessä osakilpailussa Malesiassa.

### Moto2

Mir siirtyi kaudeksi 2018 Moto2-luokkaan allekirjoitettuaan kolmen vuoden sopimuksen Marc VDS -tallin kanssa. Hän ajoi Álex Márquezin tallikaverina, joka oli kilpaillut tallissa kolme kautta. Mir ajoi avauskautensa loppupisteissä kuudenneksi ollen samalla Moto2-luokan paras tulokaskuljettaja. Hän saavutti Kalex'lla neljä palkintokorokesijaa, ollen toinen Saksassa ja Australiassa. Mir joutui keskeyttämään kauden aikana neljästi ulosajojen myötä.

### MotoGP

#### Suzuki (2019–)

Mir siirtyi yhden Moto2 kauden jälkeen MotoGP-luokkaan kaudeksi 2019 Suzukille ja oli tulokaskaudellaan loppupisteissä sijalla 12. Hän oli samalla kauden toiseksi paras tulokas heti Fabio Quartararon jälkeen. Sitä vastoin hänen tallikaveri Álex Rins sijoittui neljänneksi. Mirin alkukausi oli hankala ajettuaan ensin avausosakilpailussa Qatarissa kahdeksanneksi, jonka jälkeen hän keskeytti kahdesti seuraavien neljän osakilpailun aikana. Loput kaksi osakilpailua hän koki ongelmia niiden aikana ja jäi Yhdysvalloissa, sekä Ranskassa viimeisten joukkoon. Mir paransi tuloksiaan seuraavien neljän osakilpailun aikana ajaen muun muassa Kataloniassa kuudenneksi ja Saksassa seitsemänneksi. Tšekin osakilpailussa Mir ajoi Franco Morbidellin kanssa kolarin ja joutui jättämään kaksi osakilpailua väliin loukkaantumisen vuoksi. Hän teki paluun San Marinossa, jossa Mir sijoittui kahdeksanneksi. Hän ajoi loput osakilpailut pisteille sijoittuen parhaimmillaan Australiassa viidenneksi.

Lähteet
-------

1. ↑  Ones to Watch: Joan Mir moves to Moto3™ in 2016 *motogp.com* 2015 Viitattu 3.11.2020 (englanniksi)
2. ↑  Mir takes incredible rookie win in Austrian thriller *motogp.com* 14.8.2016 Viitattu 3.11.2020 (englanniksi)
3. ↑  Moto3: Joan Mir crowned 2017 Moto3 World Champion! *bikesrepublic.com* 23.10.2017 Viitattu 3.11.2020 (englanniksi)
4. ↑  First pole of the year for Moto3 World Champion Joan Mir *hondaproracing.com* 28.10.2017 Viitattu 3.11.2020 (englanniksi)
5. ↑  Moto3: Joan Mir will move up to Moto2 next year with EG 0,0 Marc VDS *bikesrepublic.com* 12.6.2017 Viitattu 29.7.2020 (englanniksi)
6. ↑  MotoGP World Standing 2019 (Arkistoitu – Internet Archive) *motogp.com* Viitattu 28.7.2020 (englanniksi)

500cc / MotoGP -luokan kuljettajien maailmanmestarit

|  |  |  |  |  |  |
| --- | --- | --- | --- | --- | --- |
| **1940-luku:**
*1949:* Yhdistynyt kuningaskunta L. Graham

 | **1950-luku:**
*1950:* Italia U. Masetti*1951:* Yhdistynyt kuningaskunta G. Duke*1952:* Italia U. Masetti*1953:* Yhdistynyt kuningaskunta G. Duke*1954:* Yhdistynyt kuningaskunta G. Duke*1955:* Yhdistynyt kuningaskunta G. Duke*1956:* Yhdistynyt kuningaskunta J. Surtees*1957:* Italia L. Liberati*1958:* Yhdistynyt kuningaskunta J. Surtees*1959:* Yhdistynyt kuningaskunta J. Surtees

**2000-luku:**
*2000:* Yhdysvallat K. Roberts Jr.*2001:* Italia V. Rossi*2002:* Italia V. Rossi*2003:* Italia V. Rossi*2004:* Italia V. Rossi*2005:* Italia V. Rossi*2006:* Yhdysvallat N. Hayden*2007:* Australia C. Stoner*2008:* Italia V. Rossi*2009:* Italia V. Rossi

 | **1960-luku:**
*1960:* Yhdistynyt kuningaskunta J. Surtees*1961:* Rhodesian ja Njassamaan liittovaltio G. Hocking*1962:* Yhdistynyt kuningaskunta M. Hailwood*1963:* Yhdistynyt kuningaskunta M. Hailwood*1964:* Yhdistynyt kuningaskunta M. Hailwood*1965:* Yhdistynyt kuningaskunta M. Hailwood*1966:* Italia G. Agostini*1967:* Italia G. Agostini*1968:* Italia G. Agostini*1969:* Italia G. Agostini

**2010-luku:**
*2010:* Espanja J. Lorenzo*2011:* Australia C. Stoner*2012:* Espanja J. Lorenzo*2013:* Espanja M. Márquez*2014:* Espanja M. Márquez*2015:* Espanja J. Lorenzo*2016:* Espanja M. Márquez*2017:* Espanja M. Márquez*2018:* Espanja M. Márquez*2019:* Espanja M. Márquez

 | **1970-luku:**
*1970:* Italia G. Agostini*1971:* Italia G. Agostini*1972:* Italia G. Agostini*1973:* Yhdistynyt kuningaskunta P. Read*1974:* Yhdistynyt kuningaskunta P. Read*1975:* Italia G. Agostini*1976:* Yhdistynyt kuningaskunta B. Sheene*1977:* Yhdistynyt kuningaskunta B. Sheene*1978:* Yhdysvallat K. Roberts*1979:* Yhdysvallat K. Roberts

**2020-luku:**
*2020:* Espanja J. Mir*2021:* Ranska F. Quartararo

 | **1980-luku:**
*1980:* Yhdysvallat K. Roberts*1981:* Italia M. Lucchinelli*1982:* Italia F. Uncini*1983:* Yhdysvallat F. Spencer*1984:* Yhdysvallat E. Lawson*1985:* Yhdysvallat F. Spencer*1986:* Yhdysvallat E. Lawson*1987:* Australia W. Gardner*1988:* Yhdysvallat E. Lawson*1989:* Yhdysvallat E. Lawson

 | **1990-luku:**
*1990:* Yhdysvallat W. Rainey*1991:* Yhdysvallat W. Rainey*1992:* Yhdysvallat W. Rainey*1993:* Yhdysvallat K. Schwantz*1994:* Australia M. Doohan*1995:* Australia M. Doohan*1996:* Australia M. Doohan*1997:* Australia M. Doohan*1998:* Australia M. Doohan*1999:* Espanja À. Crivillé

 |

Moto3-luokan kuljettajien maailmanmestarit

|  |
| --- |
| *2012:* Saksa Alessandro Cortese*2013:* Espanja Maverick Viñales*2014:* Espanja Álex Márquez*2015:* Yhdistynyt kuningaskunta Danny Kent*2016:* Etelä-Afrikka Brad Binder*2017:* Espanja Joan Mir

 |